เอ็มเอสไอจีเซ็งกำไรพลาดเป้า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

จ่ายสินไหมลูกค้าถูกน้ำท่วมอื้อฟันธงมีผลต่อประกันทั้งระบบ
โพสต์ทูเดย์ — เอ็มเอสไอจี ประกันภัยจุก คาดพิษน้ำท่วมทำกำไรพลาดเป้า 200 ล้าน 
นายอรรณพ พรธิติ กรรมการผู้อำนวยการใหญ่และประธานเจ้าหน้าที่บริหาร บริษัท เอ็มเอสไอจี ประกันภัย (ประเทศไทย) เปิดเผยว่า ผลกำไรในปีนี้อาจได้ต่ำกว่าเป้าหมายที่ตั้งไว้ให้ได้ใกล้เคียงกับปีที่ผ่านมาที่ประมาณ 200 ล้านบาท โดยคาดว่าได้รับผลกระทบจากการจ่ายค่าสินไหมทดแทนให้กับลูกค้าที่ได้รับผลกระทบจากน้ำท่วมในหลายพื้นที่ของประเทศ ทำให้กำไรจากการรับประกันภัยลดลง และคาดว่าส่งผลต่อผลดำเนินงานของอุตสาหกรรมประกันภัยโดยรวม 
โดยขณะนี้พื้นที่อีสานก็มีรถลูกค้าบริษัทเสียหายแล้ว 100 คัน ส่วนที่ อ.หาดใหญ่ ก็เสียหายมากเช่นเดียวกัน และมีลูกค้าที่ทำประกันทรัพย์สินพอสมควร 
“ที่หาดใหญ่รถยนต์มีเป็น 100 คัน แต่ที่จมน้ำมีประมาณ 20 คัน และฐานลูกค้าที่ภาคใต้ของเรามีไม่มาก ซึ่งแม้ความเสียหายไม่มาก แต่เหมือนกำไรโดนลดไปเพราะทั้งรถและทรัพย์สินเป็นตลาดใหญ่ของบริษัท รถมีสัดส่วน 50% อัคคีรวมความเสี่ยงภัยทุกประเภท 25% รวมกัน ก็ 75% เข้าไปแล้ว ดังนั้นน้ำท่วมที่ท่วมแบบทั้งเมืองจึงเป็นสิ่งที่เรากลัวกว่าไฟไหม้บ้านที่ยังอยู่ในวงจำกัดได้” นายอรรณพ กล่าว 
อย่างไรก็ตาม ค่าสินไหมน้ำท่วมในปีนี้คงไม่มีผลกระทบต่อการรับประกันลูกค้ารายใหญ่ในปีหน้าที่ต้องลดสัดส่วนการเก็บความเสี่ยงภัยไว้เอง เพียงแต่เหตุการณ์ที่เกิดขึ้นอาจทำให้การเจรจากับบริษัทประกันภัยต่อทั้งในและต่างประเทศ หรือรีอินชัวเรอส์ เพื่อต่อสัญญากรมธรรม์ในปีหน้าคงยากและคงมีเงื่อนไขมากขึ้น 
อาทิ ขึ้นเบี้ยประกันภัย ลดกำลังความสามารถในการรับประกันภัย(Capacity) ในแต่ละภัย คุ้มครองน้อยลง ลดคอมมิสชั่น เป็นต้นเพราะภัยธรรมชาติที่เกิดขึ้นทำให้รีอินชัวเรอส์มองตลาดไทยมีความเสี่ยงภัยมากขึ้นอย่างที่หาดใหญ่เกิดน้ำท่วมหนักครั้งนี้เป็นครั้งที่ 2 ในรอบ 10 ปี โดยลูกค้าที่จะได้รับกระทบมากที่สุดคือลูกค้ารายใหญ่
“เมื่อรีอินชัวเรอส์ลดคาปาซิตี้ของเราทำให้ความสามารถในการรับงานนั้นๆลดลงตามไปด้วย การรับประกันร่วมกัน (Co insurance )ยากขึ้นต้องหาบริษัทมาร่วมกันรับเยอะขึ้นจาก 34 บริษัทต้องเพิ่มเป็น 78 บริษัททำให้เบี้ยที่แต่ละบริษัทจะได้น้อยลง แต่ดีตรงอัตราความเสี่ยงน้อยลง กระจายความเสี่ยงได้มากขึ้น ส่วนบริษัทนายหน้าทำงานยากขึ้นเช่นกันเพราะต้องหาบริษัทประกันมารองรับงานเยอะขึ้น ปีนี้บ้านเราเจอหลายเหตุการณ์ตั้งแต่ความวุ่นวายทางการเมืองเมื่อเดือนพฤษภาคม รีอินชัวเรอส์มีข้อโต้แย้งประกัน All Risk ไม่คุ้มครองก่อการร้ายจนมาถึงน้ำท่วม ต่างประเทศเขากลัวอย่างที่อีสานไม่มีใครเคยคิดจะเจอน้ำท่วม” 
ลูกค้าที่เจอเคลมปีนี้ ปีหน้าบริษัทขึ้นเบี้ยหรือไม่ นายอรรณพกล่าวว่า ประเทศไทยพูดยากตอนโดนสึนามิเบี้ยไม่ขยับมากเพราะการแข่งขันในตลาดสูงขึ้นอยู่กับมุมมองของแต่ละบริษัทและบริษัทประกันภัยต่อจะสนับสนุนอย่างไร ขณะนี้บริษัทกำลังพิจารณาโซนเสี่ยงน้ำท่วมอยู่อาจจะต้องศึกษาจัดโซนกันใหม่ โดยการพิจารณารับประกันน้ำท่วมดูบริเวณเคยท่วมเป็นประจำ 
สหรบดนดนผลดำเนินงานช่วง 10 เดือนที่ผ่านมา เบี้ยประกันของบริษัทเติบโตถึง 30% เนื่องจากประกันรถยนต์ ประกันทางทะเลและขนส่ง(มารีน) ประกันอุบัติเหตุส่วนบุคคล(พีเอ) ขยายตัวดี ตลาดต่างจังหวัดเติบโตมาก กรอบกับในช่วง 23 ปีที่ผ่านมาบริษัทไม่ค่อยเติบโตทำให้ตัวเลขปีนี้ดูเหมือนเติบโตมาก ส่วนประกันทรัพย์สินไม่เติบโตเป็นผลมาจากบริษัทลดงาน IAR ลงเนื่องจากอัตราสินไหมทดแทน(Loss Ratio) สูง แต่อัตราเบี้ยต่ำพราะการแข่งขันยังคงรุนแรง คาดว่าสิ้นปีนี้ได้เบี้ยตามเป้าที่ 2,7002,800 ล้านบาท เติบโตเพิ่มขึ้น 10% โดยน้ำท่วมไม่มีผลกระทบกับยอดขาย
สำหรับปีหน้าตั้งเป้าหมายเติบโตเพิ่มขึ้น 12% และยังไม่มีการปรับสัดส่วนงานการรับประกัน โดยงานหลักยังคงเป็นรถยนต์ที่ 50% อัคคีภัยรวม IAR 25% เพราะขยายงานประกันด้านอื่นเติบโตช้ากว่า